Naktinis trail'o bėgimas „Indėnų taku“ 2021

Ketvirtąjį kartą iš eilės susitinkame ant aukščiausiojo Lietuvoje pėsčiųjų ir dviračių tilto pastatyto 2015 m. ir įrašyto į Lietuvos rekordų knygą. Būtent čia, Dzūkijos sostinėje, Liepos 24 d. vakarą Jūsų laukia nepaprastas iššūkis bėgikui - 8,5 km „Indėnų taku“ trasa, kuri driekiasi miško takais takeliais, per upelius ir kitas natūralias kliūtis. Bėgimo mylėtojų taip pat lauks 3km „Mažojo indėno“ trasa ir 500 metrų „Baltosios rožės“ trasa.

**1. TIKSLAS IR UŽDAVINIAI:**

1.1. Šiuo renginiu siekiama propaguoti sveiką ir aktyvų gyvenimo būdą Alytuje ir visoje Lietuvoje.

1.2. Įtraukti kuo daugiau įvairaus amžiaus žmonių į bėgimo sportą.

1.3. Išaiškinti atskirų amžiaus grupių geriausius bėgikus.

**2. REGISTRACIJA:**

2.1. Registracija vykdoma šioje nuorodoje apačioje.

**3. KAINA IR TRASOS:**

3.1. 8,5 km „Indėnų taku“ trasa – 7 eur trasa: [https://www.strava.com/segments/27244400](https://www.google.com/url?q=https://www.strava.com/segments/27244400&sa=D&source=editors&ust=1624353217492000&usg=AFQjCNGXAWAaIUBNB1Ksqo_KUfIg_frAOA)

3.2. 3 km „Mažojo indėno“ trasa – 3 eur trasa: <https://www.strava.com/routes/2839211694829234366>

3.3. 500 metrų „Baltosios rožės“ trasa – Nemokamai trasa: per „Baltosios rožės“ tiltą

**4. VIETA:**

2021 m. liepos 24d. „Baltosios rožės“ tiltas, Alytus.

**5. LAIKAS IR PROGRAMA:**

5.1. Registracija uždaroma - 2021.07.21 d. 13:00 val.

5.2. Numerių išdavimas - 2021.07.24 d. 20:30 val. - 21:20 val. „Baltosios rožės“ tiltas, Alytus.
5.3. 2021.07.24 d. 21:30val. 500 metrų „Baltosios rožės“ startas
5.4. 2021.07.24 d. 21:45val. 8,5 km „Indėnų taku“ trasos ir 3km „Mažojo indėno“ trasos startai
5.5. Mokėjimo rekvizitai:

VšĮ „Alytaus maratonas“
Įm. kodas 305393891
Sąskaitos Nr.: LT93 7300 0101 6110 7331
Mokėjimo paskirtis: Dalyvio vardas ir Pavardė už renginį „Indėnų taku“

**6. ORGANIZATORIUS:**

Varžybas organizuoja VšĮ „Alytaus maratonas", alytausmaratonas@gmail.com , 864006772

**7. TAISYKLĖS:**

7.1. Dalyviai visose renginio distancijose dalyvauja su sportine apranga.

7.2. 8,5 km „Indėnų taku“ trasos ir 3 km „Mažojo indėno“ trasų dalyviai ant marškinėlių turi turėti pritvirtintą numerį. Numeris segamas ant krūtinės, nesuglamžytas, gerai matomas.

7.3. Registruotis tik savo vardu. Negalima perduoti numerio kitam dalyviui, kitaip rezultatai bus anuliuojami, dalyvis diskvalifikuojamas.

7.4. 8,5 km „Indėnų taku“ bėgimas fiksuojamas su laiko matavimo sistema. Kiekvienas dalyvis dėvi dalyvio numerį su laiko matavimu „čipu“.

7.5. Dalyvių pretenzijos turi būti pareikštos raštu varžybų vyr. teisėjui ne vėliau, kaip per 10 min. po varžybų pabaigos. Privaloma, pateikdamas pretenziją sumokėti 3 Eur. mokestį, kuris grąžinamas tuo atveju, jeigu vyr. teisėjas pretenziją patenkina. Jeigu dalyvis mokesčio nesumoka, pretenzija nesvarstoma.

**8. Draudžiama:**

8.1. dalyviams ir palaikantiems asmenims naudoti, bet kokias transporto priemones, pvz.: lydėti bėgant šalia, dviračiais, riedučiais, bei kitas ratuotas priemones, - vedžioti bet kokius gyvūnus.

**9. APDOVANOJIMAS:**

9.1. Visi renginio dalyviai apdovanojami medaliais.

9.2. 3 km „Mažojo indėno“ trasos trys greičiausi moterys ir vyrai apdovanojami renginio prizais.

9.3. 8,5 km „Indėnų taku“ trasos absoliutūs bėgimo nugalėtojai, trys moterys ir trys vyrai apdovanoji renginio prizais.

9.4. 8,5 km „Indėnų taku“ trasos trys moterys ir trys vyrai iš skirtingų trijų amžiaus grupių apdovanojami renginio prizais.

9.4.1. Amžiaus grupės:

- 2001 m. gimimo ir jaunesni/ės.

- 2000 m. gimimo – 1981 m.

- 1980 m. gimimo ir vyresni/ės.

9.5. Visi 8,5 km „Indėnų taku“ ir 3km „Mažojo indėno“ trasų prizininkai gauna nemokamas registracijas „Alytaus pusmaratonis" 2021 renginį.

9.6. Visi sudalyvavę 500 metrų „Baltosios rožės“ trasoje nemokamai ir automatiškai gauna registracijas į „Alytaus pusmaratonis" 2021 renginio 600 metrų bėgimą.

**10. PAPILDOMA INFORMACIJA:**

10.1. Kiekvienas dalyvis užsiregistravus savaime sutinka, kad renginio organizatoriai visas renginio metu padarytas nuotraukas bei filmuotą medžiagą, gali laisvai ir be atskiro sutikimo naudoti rinkodaros tikslais, pvz., socialiniuose tinkluose, internetinėje svetainėje ir kt.

10.2. Dalyviams rekomenduojama turėti gydytojo leidimą-pažymą dalyvauti renginyje, už savo sveikatą, bei saugumą trasoje dalyvis atsako pats, tuo patvirtindamas savo registracijoje.

10.3. 8,5 km „Indėnų taku“ ir 3km „Mažojo indėno“ trasų dalyvių registracija pilnai patvirtinama sumokėjus registracijos mokestį.

10.3. Reginio organizatorius VšĮ Alytaus maratonas informaciją apie dalyvio vardą, pavardę, telefono numerį ir elektroninio pašto adresą, amžiaus grupę, neįgalumą, lytį, sportinį pasirengimą renka renginio organizavimo tikslais (aktualiai informacijai apie renginį išsiųsti, registracijai, apdovanojimams ir projekto „Alytus juda“ ataskaitai parengti, bei registracijoms į renginį „Alytaus pusmaratonis" 2021 atlikti.

10.4. Šis renginys yra VŠĮ „Alytaus maratonas“ vykdomo projekto „Alytus juda" dalis. Projektas „Alytus juda" yra bendrai finansuojamas valstybės Sporto rėmimo fondo lėšomis, kurį administruoja Švietimo, mokslo ir sporto ministerija ir Švietimo mainų paramos fondas.

10.5. Renginio organizatoriai pasilieka teisę, atsižvelgę į dalyvaujančiųjų renginyje skaičių keisti nuostatus.